Angelo

In le religiones abrahamic – le judaismo, christianismo, e islam – un angelo es un spirito supernatural de character celestial. In le pensamento monotheista, iste creaturas es al servicio del divinitate supreme, id es del Deo unic.

Le religiones abrahamic sovente depinge les ut intermediarios benevolente inter Deo e le humanitate.The Free Dictionary: "angel" , retrieved 1 September 2012 Altere rolos que illes ha comprehende le de protectores e guidas pro le personas, como le angelos guardianos e le servitores de Deo.Augustine of Hippo's Enarrationes in Psalmos , 103, I, 15, augustinus.it  Le religiones abrahamic describe hierarchias angelic, que va cambiar secundo le religion e le secta in question. Alicun angelos ha un nomine specific – como Gabriel e Michael – o titulos – pro exemplo seraphinos o archangelos. Frequentemente on crede que le angelos malevolente ha essite expellite ex le paradiso, e igitur illes es appellate ‘angelos decadite’. In iste religiones, le diabolo – o le diabolos – es associate con iste angelos.

In le arte, le angelos es depicte con alas de aves,Proverbio (2007), pp. 90–95; compare review in La Civiltà Cattolica, 3795–3796 (2–16 August 2008), pp. 327–328. aureolasDidron, Vol 2, pp.68–71. e lumine divin que acclara lor capites. De costume, illes ha le ipse apparentia del homines normal, quamquam illes es pulchrissime. Aliquando, totevia, illes pote esser depicte in manieras que espaventa o inquieta illes que observa les.

Le verbo ‘angelo’ proveni ab le latino angelus, derivate a su vice ab le greco ἄγγελος (angelos), que significa ‘messagero’.

 Referentias 

 Vide etiam 
 Cupido
 Dakini
 Gandharva

 Bibliographia 

 Articulo re Angelos sur Encyclopedia Britannica

Categoria:Christianismo
Categoria:Judaismo
Categoria:Islam